મોર વિશે મને નવાઈભરેલી માહિતી મળી છે એ અહીં લખું છું. જોકે અગાઉ લખ્યું છે કે મોર જ્યારે બે વર્ષનો થાય ત્યારે મલ્ટિ-રોમૅન્સની ઇચ્છાવાળો થાય છે. મોરને એક ઢેલથી ચાલતું નથી, એ ચાર-પાંચ ઢેલના જનાના સાથે વિહરે છે. મોરની આવી શાહી જન્મજાત ટેવને રાજા-મહારાજા અને ખાસ તો મોગલ બાદશાહોએ ભૂતકાળમાં અચ્છી દાદ આપી છે. શાહજહાં જે તખ્ત કે સિંહાસન પર બેસતો એનું નામ તખ્તે મયૂર કહેવાતું. રાણી જોધાબાઈનો પુત્ર કોણ હતો? જાણકાર ઇતિહાસકારો તો કહે છે કે શાહજહાં જોધાબાઈ ઉર્ફે પ્રિન્સેસ માનમતીનો પુત્ર હતો.